Document ID: 32008D0856

KOMISIJOS SPRENDIMAS
2008 m. lapkričio 6 d.
iš dalies keičiantis Sprendimą 2002/613/EB dėl oficialiai patvirtintų Kanados ir Jungtinių Valstijų kuilių spermos surinkimo centrų
(pranešta dokumentu Nr. C(2008) 6473)
(Tekstas svarbus EEE)
(2008/856/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui (1), ypač į jos 8 straipsnio 1 dalį,
kadangi:
(1)
2002 m. liepos 19 d. Komisijos sprendimu 2002/613/EB, nustatančiu kiaulių spermos importo reikalavimus (2), yra sudarytas trečiųjų šalių, iš kurių valstybės narės gali leisti importuoti naminių kuilių spermą, sąrašas ir šių trečiųjų šalių spermos surinkimo centrų, patvirtintų šios spermos eksportui į Bendriją, sąrašas.
(2)
Kanada ir Jungtinės Valstijos pateikė prašymą atlikti tam tikrus Sprendimu 2002/613/EB patvirtinto spermos surinkimo centrų sąrašo pakeitimus, susijusius su šių šalių įrašais.
(3)
Todėl Sprendimas 2002/613/EB turėtų būti atitinkamai iš dalies pakeistas.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/613/EB V priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2008 m. lapkričio 6 d.

Labels: 0
3
18
6